PROGRAM

sufinanciranja zapošljavanja djece ratnih vojnih invalida
2020
1. Osnov za donošenje, izvor financiranja i nositelj realizacije Programa 
U skladu sa Zakonom o posredovanju u zapošljavanju i socijalnoj sigurnosti nezaposlenih osoba („Službene novine Federacije BiH“, br. 41/01, 22/05 i 9/08), sačinjen je Program sufinanciranja zapošljavanja djece ratnih vojnih invalida 2020 (u daljem tekstu: Program). 
Financijska sredstva koja su potrebna za realizaciju Programa planirana su u iznosu od 70.000,00 KM, koji će biti osiguran od strane Vlade Hercegovačko-neretvanske županije/kantona, putem Ministarstva za pitanja branitelja HNŽ/K.
Nositelj realizacije ovog Programa je Služba za zapošljavanje Hercegovačko-neretvanske županije/kantona (u daljem tekstu: Služba).
2. Cilj Programa
Program se realizira s ciljem zapošljavanja nezaposlenih osoba, djece ratnih vojnih invalida, koje se nalaze na evidenciji Službe prije objave Javnog poziva i koje aktivno traže posao. 
3. Ciljna skupina
Programom će se obuhvatiti sljedeća kategorije nezaposlenih osoba:

· djeca ratnih vojnih invalida.
4. Korisnici
4.1. Poslodavci 
Pravo prijave na Javni poziv imaju pravni subjekti koji imaju registriranu djelatnost na području Federacije BiH, a koji redovito izmiruju obveze po osnovu poreza i doprinosa, te poslodavci koji imaju sa Poreznom upravom Federacije BiH potpisan Sporazum o odgođenom plaćanju duga po osnovu javnih prihoda.

U Programu ne mogu sudjelovati:

· poslodavci koji su koristili kreditna ili bespovratna sredstva iz poticajnih mjera Federalnog zavoda za zapošljavanje i Službe, a nisu ispoštovali obveze u skladu sa zaključenim ugovorima, odnosno nisu zaposlili predviđen broj radnika  i/ili ne vraćaju redovito dobivena sredstva,

· poslodavci koji ne izmiruju redovito obveze po osnovu poreza i doprinosa,

· poslodavci evidentirani u Registru novčanih kazni zbog duga neplaćenih novčanih kazni i troškova postupka, jer s radnikom nisu zaključili ugovor o radu – rad na crno.

Poslodavcu se neće sufinancirati zapošljavanje osoba koje je već zapošljavao, i ne koristeći sredstva iz poticajnih mjera Zavoda/Službe, a koje je otpustio u posljednjih 12 mjeseci prije dana podnošenja prijave na Javni poziv.

Također, poslodavcu se neće sufinancirati zapošljavanje osoba koje je već zapošljavao koristeći sredstva iz poticajnih mjera Zavoda/Službe, a koje je otpustio u posljednja 24 mjeseca prije dana podnošenja prijave na Javni poziv.

4.2. Nezaposlene osobe
Korisnici Programa su nezaposlene osobe definirane ciljnim skupinama i prijavljene na evidenciju Službe prije objave Javnog poziva.
5. Poticajne mjere i ciljne skupine
Programom su predviđene sljedeće mjere:

5.1. Sufinanciranje zapošljavanja djece ratnih vojnih invalida
Mjera podrazumijeva zapošljavanje djece ratnih vojnih invalida, prijavljene na evidenciju nezaposlenih osoba, bez obzira na stupanj obrazovanja, uz zasnivanje radnog odnosa na period od 12 mjeseci.

Cilj ove mjere je da se djeci RVI olakša integracija na tržište rada i spriječi njihova dugotrajna nezaposlenost.
6. Način sufinanciranja

Programom je predviđeno zapošljavanje nezaposlenih osoba iz ciljne skupine, prijavljenih na evidenciju nezaposlenih osoba prije objave Javnog poziva, bez obzira na stupanj obrazovanja, uz zasnivanje radnog odnosa na period od dvanaest (12) mjeseci. 

Služba Poslodavcu mjesečno isplaćuje/refundira iznos neto plaće za radno mjesto koje odgovara stupnju stručnog obrazovanja, i to 800,00 KM za osobe sa završenim dodiplomskim i diplomskim studijem,  i 600,00 KM za osobe sa ostalim stupnjevima obrazovanja. Refundirani iznos se u cjelini odnosi na neto plaću sufinancirane osobe, a poslodavac je dužan na istu obračunati i platiti obvezne doprinose i poreze.
7. Raspodjela predviđenih sredstava za realizaciju Programa
Za realizaciju Programa osigurana su sredstva u iznosu od 70.000,00 KM. 
Sredstva su osiguranih od strane Vlade hercegovačko-neretvanske županije/kantona, putem Ministarstva za pitanja branitelja HNŽ/K.
8. Osnovni kriteriji za bodovanje prijave za sufinanciranje zapošljavanja 
Ocjena prijave za sufinanciranje zapošljavanja vrši se dodjeljivanjem bodova koji su sadržani u Kriterijima za bodovanje zahtjeva. 
Prednost pri odobravanju poticajnih sredstava po Programu imaju poslodavci:

· koji zapošljavaju nezaposlene osobe u proizvodnoj djelatnosti,
· koji zapošljavaju dugoročno nezaposlene osobe,
· koji zapošljavaju osobe bez oba roditelja,
· koji zapošljavaju osobe koje žive u kućanstvu u kojem su svi članovi nezaposleni,
· poslodavci koji će isplaćivati veću bruto plaću od one koja je predviđena programom (neto 600/800 ovisno o stupnju stručne spreme).
Na osnovu kriterija vršit će se ocjena prijave. Bodovanje prijava će vršiti komisija u čijem sastavu će biti predstavnici udruženja koji predstavljaju kategorije ciljnih skupina Programa, predstavnik Ministarstva za pitanja branitelja HNŽ-HNK te predstavnici Službe za zapošljavanje HNŽ-HNK. Nakon ocjene prijave utvrđuje se rang lista prema broju ostvarenih bodova, čime se prioritet daje poslodavcima koji imaju proizvodnu djelatnost, koji namjeravaju zaposliti dugoročno nezaposlene osobe i socijalno ugrožene osobe.  
9. Priprema za realizaciju programa
U okviru pripremne faze Programa, Služba:
· informira javnost o Programu najmanje sedam (7) dana prije objave Javnog poziva, i tijekom tog vremena vrši registraciju nezaposlenih osoba zainteresiranih za sudjelovanje u Programu (u svrhu olakšavanja posredovanja prema poslodavcima),
· objavljuje Javni poziv za sudjelovanje u Programu,
· izrađuje obrazac ugovora,
· izrađuje obrazac za prijavu na Javni poziv,
U okviru pripremne faze Služba za zapošljavanje HNŽ- i Ministarstvo za pitanje branitelja HNŽ-HNK potpisuju Sporazum o međusobnoj suradnji o realizaciji Programa.
10. Javni poziv 
Služba objavljuje Javni poziv za učešće u Programu putem sredstava javnog informiranja, oglasne ploče i internet stranice Službe: www.szzhnz-k.ba , koji ostaje otvoren trideset (30) dana od dana objavljivanja, nakon čega se vrši ocjena prijava, te se utvrđuje rang lista. 
10.1 Prijava na Javni poziv
Zainteresirani poslodavci se prijavljuju na Javni poziv popunjavanjem prijave koja je dostupna  na internet stranici Službe: www.szzhnz-k.ba ili se može preuzeti u prostorijama Službe. 
Javni poziv se zatvara istekom trideset (30) dana od dana objave. Nakon toga se pristupa ocjeni prijava i izradi rang liste poslodavaca.  Ukoliko nakon obrade pristiglih prijava na Javni poziv ne dođe do utroška programom predviđenih financijskih sredstava, Javni poziv će biti ponovljen.
Prema kriterijima za bodovanje prijave, vrši se provjera podataka o poslodavcima u bazi Porezne uprave Federacije BiH, te izrađuje rang lista poslodavaca. 
10.2 Obveze poslodavca
Poslodavci su prilikom prijave na Javni poziv dužni dostaviti sljedeću dokumentaciju:
· prijavu, koja je potpisana i ovjerena pečatom
· kopiju rješenja za obavljanje djelatnosti
· kopiju identifikacijskog broja
· broj računa u poslovnoj banci na koji će se sredstva doznačiti
· uvjerenje o izmirenim obvezama po osnovu poreza i doprinosa, original ili ovjerenu kopiju ne stariju od tri (3) mjeseca
· ovjerenu izjavu o visini neto plaće za sufinanciranu osobu
· dokaz o socijalnom statusu nezaposlene osobe (za dijete bez oba roditelja potrebno je dostaviti smrtne listove, te za osobu u čijem kućanstvu su svi članovi nezaposleni potrebno je dostaviti uvjerenja o prebivalištu od CIPS-a svih članova kućanstva)
Organi uprave i druge institucije koje posluju preko trezora umjesto Uvjerenja Porezne uprave dostavljaju dokaz da trezorski posluju.

11. Potpisivanje ugovora 
Služba će putem web stranice i oglasne ploče objaviti službenu rang listu ocijenjenih poslodavaca.
Služba priprema 3 (tri) primjerka Ugovora o sufinanciranju zapošljavanja koje potpisuje poslodavac i Služba. Poslodavac kojemu su odobrena sredstva, uz potpisane i ovjerene primjerke ugovora o sufinanciranju zapošljavanja, u Službu dostavlja: 

· ugovor o radu zaključen sa sufinanciranom osobom,
· obrazac prijave sufinancirane osobe na obvezna osiguranja putem Porezne uprave Federacije BiH (Obrazac JS 3100),
· uvjerenje nadležne općinske službe za boračko/braniteljsku-invalidsku zaštitu o statusu člana obitelji tj. djeteta ratnog vojnog invalida, za osobu koja se zapošljava.

Služba potpisuje i ovjerava sve primjerke ugovora o sufinanciranju zapošljavanja, dva primjerka (2) zadržava za sebe, a jedan (1) uručuje poslodavcu.

12. Pravdanje i isplata odobrenih sredstava 
Poslodavac kojem se odobre sredstva obvezan je, sve do isteka ugovornog odnosa, mjesečno, a najkasnije do kraja mjeseca za protekli mjesec, dostavljati Službi:

· specifikacije plaća ovjerene u Poreznoj upravi Federacije BiH, 

· platne liste za plaću sufinancirane osobe,

· uplatnice za pojedinačne isplate plaća, a u slučaju zbirne uplate plaća, kopije izvoda banke iz kojih je vidljiva isplata pojedinačnih plaća za sufinanciranu osobu. 

Na osnovu dostavljene dokumentacije poslodavcu se refundira ugovoreni iznos za protekli mjesec, u skladu sa ugovorenom obavezom sufinanciranja, odnosno dostavljenom dokumentacijom.

13. Opće odredbe
U pogledu zaključivanja, trajanja i raskida ugovora o radu i druge situacije analogno se primjenjuju slijedeća pravila:

· U slučaju raskida ugovora o radu, poslodavac je dužan u roku od tri (3) dana o tome obavijestiti Službu, s tim da u roku od petnaest (15) dana od dana nastanka okolnosti može za preostalo ugovorno razdoblje zaključiti ugovor o radu sa drugom (zamjenskom) nezaposlenom osobom iz ciljne skupine. Poslodavac je, prilikom narednog pravdanja ispunjavanja obaveza, dužan dostaviti Službi dokaze (kopiju otkaza ugovora o radu za prvozaposlenu osobu, kopiju ugovora o radu sa zamjenskom osobom, kopiju odjave za prvozaposlenu i prijave za zamjensku osobu na obvezna osiguranja u Poreznoj upravi Federacije BiH – obrazac JS 3100). 

· U slučaju nezaključivanja ugovora o radu sa drugom (zamjenskom) nezaposlenom osobom, obračunati i refundirati će se do tada opravdani iznos sredstava za osobu s kojom je raskinut ugovor o radu, a za eventualne ostale osobe čije se zapošljavanje sufinancira kod tog poslodavca nastavit će se postupanje u skladu sa zaključenim ugovorom.

· Poslodavac je tijekom trajanja ugovornog odnosa dužan isplaćivati ugovoreni iznos plaće, bez obzira da li je osoba čije se zapošljavanje sufinancira privremeno spriječena za rad duže od 42 dana ili koristi porodiljsko odsustvo.
14. Kontrola i praćenje izvršenja ugovornih obveza 
Služba će kontinuirano pratiti realizaciju ugovornih obveza poslodavca:
· provjerom dokumentacije koju poslodavac redovito dostavlja, u svrhu pravdanja odobrenih sredstava,
· prema potrebi, kontrolom provođenja ugovornih obveza neposredno kod poslodavca.
Ukoliko se praćenjem realizacije ugovornih obveza poslodavca utvrdi da poslodavac ne ispunjava iste, pokrenut će se postupak raskida ugovora.

15. Indikatori za nadgledanje i ocjenu uspješnosti učinka zapošljavanja 
Ulazni indikatori 
· Broj poslodavaca prijavljenih na Javni poziv,
· Broj nezaposlenih osoba, iz ciljnih skupina, prema spolu,
· Broj nezaposlenih osoba, iz ciljnih skupina, prema dobi,
· Broj nezaposlenih osoba, iz ciljnih skupina, prema stupnju obrazovanja
· Visina bruto plaće novozaposlene osobe.
Izlazni indikatori 
· Broj poslodavaca kojima su odobrena sredstva za sufinanciranje,
· Broj nezaposlenih osoba iz ciljnih skupina, koji su obuhvaćeni Programom, prema spolu, dobi i stupnju obrazovanja,
· Status tih osoba nakon isteka ugovornog razdoblja,
· Troškovi intervencije/poticaja po osobi i kategoriji,
· Prosječna bruto plaća novozaposlene osobe.
Evaluacija Programa
Služba će nakon isteka Programa uraditi evaluaciju istog, u skladu sa ciljem Programa,.

Sastavni dio Programa je Prilog 1. (Kriteriji za bodovanje zahtjeva za učešće u Programu).

